Tim Powers

Timothy Thomas Powers (29 a viz C'hwevrer 1952 e Buffalo) a zo ur skrivagner skiant-faltazi amerikan. Hiziv an deiz e vez o chom e Muscoy (Kalifornia). Gwelet e vez evel unan eus krouerien al lennegezh steampunk, asambles gant James Blaylock ha K.W. Jeter. Kelenner darn amzer eo e skol arzoù kontelezh Orange (Kalifornia).
El lod brasañ eus e romantoù e kaver tud wir ha darvoudoù istorel mesket gant elfennoù all ijinet gantañ. Da skouer e kaver Coleridge ha Lord Byron e-barzh The Anubis Gates (Lord Byron a gaver en-dro e-barzh The Stress of her Regard), ar morlaer saoz Barv Du e-barzh On Stranger Tides, pe c'hoazh Thomas Edison e-barzh Expiration Date.

 E vuhez 
Goude bezañ bet ganet e Buffalo e tilojas Powers hag e familh da Galifornia e 1959. Al lennegezh saoznek a studias e skol-veur stad Kalifornia e Fullerton. Eno e kejas gant K.W. Jeter ha James Blaylock. Gant Blaylock ec'h ijinas an dudenn anvet William Ashbless, hag a voe implijet gant an daou skrivagner en o oberennoù. Er memes koulz e kejas ivez gant Philip K. Dick. K. Dick a implijas Powers evel dudenn e Siva. E romant kentañ, The Drawing of the Dark e ditl, a skrivas e 1979, ha brudet e teuas da vezañ gant The Anubis Gates (1983). Resev a reas priz Memorial Philip K. Dick gant an oberenn-se.

 E oberenn 
 Romantoù 
 The Skies Discrowned (1976), adembannet e 2004 gant An Epitaph in Rust e-barzh Powers of Two
 An Epitaph in Rust (1976), adembannet e 2004 gant The Skies Discrowned e-barzh Powers of Two
 The Drawing of the Dark (1979)
 The Anubis Gates (1983)
 Dinners at Deviant's Palace (1985)
 On Stranger Tides (1987)
 The Stress of her Regard (1989)
 Rummad Fault Lines :
 Last Call (1992), Priz Locus 1993, rummad romantoù Moliac'h
 Expiration Date (1995), Priz Locus 1996, rummad romantoù spont 
 Earthquake Weather (1997), Priz Locus 1998, rummad romantoù moliac'h 
 Declare (2001)
 Three Days to Never (2006)

 Dastumadegoù danevelloù 
 Night Moves: And Other Stories
 On Pirates, gant James Blaylock
 The William Ashbless Memorial Cookbook, gant James Blaylock
 The Devils in the Details, gant James Blaylock
 Strange Itineraries
 The Bible Repairman

Rummad:Ganedigezhioù 1952
Rummad:Meneger ar skrivagnerien
Rummad:Skrivagnerien saoznek
Rummad:Skrivagnerien SUA
Rummad:Skrivagnerien skiant-faltazi